Оқушылардың министр бұйрығынсыз шетелге шығуына тыйым салынбақ
DATE: 13:03, 06 Маусым 2023 | GMT +5
TITLE: Оқушылардың министр бұйрығынсыз шетелге шығуына тыйым салынбақ
URL: https://kaz.inform.kz/news/okushylardyn-ministr-buyrygynsyz-shetelge-shyguyna-tyyym-salynbak_a4075477/
META: DATE: 13:03, 06 Маусым 2023 | GMT +5
TOTAL WORDS: 139
AUTHOR(S):
TEXT: «Қырымға аттанған бүкіл бала амансау оралды. Балалардың шетелге баруы атаанасымен келісілген, бірақ бізбен келісім болған жоқ. Осындай жағдайлар қайталанбас үшін біз оқушылардың шетелге министрліктің және балалар құқығын қорғау комитетінің бұйрығынсыз шығуына тыйым салмақпыз. Қырымдағы жағдайдан кейін мұғалім жауапкершілікке тартылды», - деді Ғани Бейсембаев Үкімет отырысынан кейін БАҚ өкілдерінің сауалына жауап бере отырып. Еске салсақ, бұған дейін Оқу-ағарту министрлігі қазақстандық оқушылардың Қырымға сапарына қатысты түсінік берген еді. «атааналар білім мекемесімен байланыспай, балаларын өз бетінше жіберген. Біз күн сайын балалармен байланыстамыз. 28 мамырда олардың оралуын асыға күтеміз. Бүгінгі таңда олардың өмірі мен денсаулығына қауіп жоқ, эмоциялық жағдайы жақсы. Өйткені, олармен жанында атаанасы бар. Оқушылар бөлім бойынша жиынтық бағалау және тоқсандық жиынтық бағалау емтихандарын белгіленген кесте шеңберінде тапсыра алады. Сондықтан бұл оқу процесіне және қорытынды баға алуға әсер етпейді», - деген еді бала құқықтарын қорғау комитетінің басшысы Насымжан Оспанова ОКҚ-де өткен брифингте
